Ministria e Drejtësisë e Shqipërisë

Ministria e Drejtësisë është një ministri e Republikës së Shqipërisë. Ministria e drejtësisë është përgjegjëse për zbatimin e politikës së drejtësisë qeveritare, sistemin ligjor shqiptar në Kushtetutë dhe ligjin e përgjithshëm administrativ, të drejtën civile, të drejtën procedurale dhe të së drejtës penale, si dhe çështjet që lidhen me çështjet demokratike, të drejtat e njeriut, integrimin dhe çështjet e pakicave dhe çështjet metropolitane. Ministria e Drejtësisë ishte një nga ministritë e para të krijuara pas Pavarësisë së Shqipërisë në vitin 1912. Ministri aktual i Drejtësisë është Toni Gogu. Historia Ministria e Drejtësisë është një nga institucionet më të hershme të shtetit shqiptar, e krijuar pas shpalljes së Pavarësisë më 1912. Ajo u formua si pjesë e Qeverisë së Përkohshme të Vlorës, ku Petro Poga shërbeu si ministri i parë i drejtësisë. Në këtë fazë fillestare, ministria kishte për detyrë organizimin e sistemit gjyqësor dhe hartimin e bazave të para të legjislacionit kombëtar. Gjatë periudhës së Principatës së Shqipërisë dhe në vitet e mëvonshme të paqëndrueshmërisë politike, struktura dhe funksionet e ministrisë ndryshuan disa herë. Në vitet 1920–1939, gjatë Republikës dhe më pas Mbretërisë Shqiptare, Ministria e Drejtësisë luajti rol të rëndësishëm në ndërtimin e administratës shtetërore, organizimin e gjykatave dhe hartimin e legjislacionit modern shqiptar. Gjatë periudhës së regjimit komunist, ministria funksionoi fillimisht si organ i administratës shtetërore, por në vitin 1966 u suprimua dhe funksionet e saj u shpërndanë në institucione të tjera. Ajo u rihap në vitin 1990, në kuadër të ndryshimeve politike dhe institucionale që paraprinë tranzicionin demokratik. Pas vitit 1991, Ministria e Drejtësisë u ristrukturua në përputhje me parimet e shtetit të së drejtës dhe demokracisë pluraliste. Ajo ka luajtur rol qendror në reformimin e sistemit gjyqësor, përafrimin e legjislacionit shqiptar me standardet evropiane dhe zbatimin e reformës në drejtësi. Në periudhën bashkëkohore, ministria mbulon fusha si sistemi penitenciar, përmbarimi, shërbimi i provës, ndihma juridike falas, administrimi i pronave, falimentimi dhe botimet zyrtare. Institucione në varësi Drejtoria e Përgjithshme e Burgjeve Drejtoria e Përgjithshme e Përmbarimit Drejtoria e Përgjithshme e Shërbimit të Provës Agjencia e Trajtimit të Pronave Agjencia Kombëtare e Falimentimit Qendra e Botimeve Zyrtare Drejtoria e Ndihmës Juridike Falas Instituti i Mjekësisë Ligjore Lista e ministrave të Drejtësisë Referime